CELEX: 
Language: el
Date: 2019-03-14 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Σύμφωνα με το άρθρο 28 του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου
                  1
               , η αξιολόγηση και η επαλήθευση της σταθερότητας της επίδοσης (AVCP) των δομικών προϊόντων σε σχέση με τα ουσιώδη χαρακτηριστικά τους διενεργείται σύμφωνα με τα συστήματα που καθορίζονται στο παράρτημα V του κανονισμού (ΕΕ) αριθ. 305/2011.
            
            
               Σύμφωνα με τo άρθρο 28 παράγραφος 2 και το άρθρο 60 στοιχείο η) του κανονισμού (ΕΕ) αριθ. 305/2011, έχει ανατεθεί στην Επιτροπή το καθήκον να θεσπίσει τα συστήματα AVCP των δομικών προϊόντων, σχετικά με ένα συγκεκριμένο προϊόν, μια συγκεκριμένη οικογένεια προϊόντων ή ένα συγκεκριμένο ουσιώδες χαρακτηριστικό, λαμβάνοντας υπόψη τα προβλεπόμενα στις εν λόγω διατάξεις.
            
            
               Δεν έχει ληφθεί ακόμη η κατάλληλη απόφαση σχετικά με τη θέσπιση των συστημάτων AVCP όσον αφορά τα κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή.
            
            
               Σύμφωνα με το άρθρο 28 παράγραφος 2, η επιλογή των συστημάτων αξιολόγησης και επαλήθευσης της σταθερότητας της επίδοσης θα πρέπει να έχει ως στόχο το λιγότερο επαχθές σύστημα για τους κατασκευαστές, αφού ληφθούν υπόψη όλα τα ενδεδειγμένα στοιχεία. Υπό τις παρούσες συνθήκες, η εμπειρία από τη συμπεριφορά των εν λόγω προϊόντων κατά τη διάρκεια της ζωής τους, όπως περιγράφεται στην έρευνα που διενεργήθηκε σχετικά με τους λόγους αστοχίας των εν λόγω προϊόντων, κατέδειξε ότι η αξιολόγηση της επίδοσής τους όσον αφορά όλα τα ουσιώδη χαρακτηριστικά, εκτός από την αντίδραση στη φωτιά, θα πρέπει να πραγματοποιείται από τον κατασκευαστή πριν από τη διάθεση του προϊόντος στην αγορά. Τα πιο επαχθή συστήματα δεν είναι απαραίτητα. Οι πτυχές αυτές οδήγησαν την Επιτροπή στην επιλογή του συστήματος 4, όπως προβλέπεται στο παράρτημα V του κανονισμού (ΕΕ) αριθ. 305/2011, για το σχέδιο απόφασης που θα εφαρμοστεί στα εν λόγω προϊόντα, σχετικά με όλα τα ουσιώδη χαρακτηριστικά εκτός από την αντίδραση στη φωτιά. 
            
            
               Περαιτέρω, για την επίδοση αντίδρασης στη φωτιά, η συνήθης επιλογή των συστημάτων 1, 3 ή 4 θα πρέπει να θεωρηθεί κατάλληλη και για τα εν λόγω προϊόντα όσον αφορά μόνον αυτό το ουσιώδες χαρακτηριστικό. Σύμφωνα με το άρθρο 28 παράγραφος 2 του κανονισμού (ΕΕ) αριθ. 305/2011, τα συστήματα αξιολόγησης και επαλήθευσης της σταθερότητας της επίδοσης που θα θεσπιστούν μπορούν να διαφοροποιηθούν μόνο με βάση τις οικογένειες δομικών προϊόντων ή όσον αφορά ορισμένα ουσιώδη χαρακτηριστικά Για να γίνεται διάκριση μεταξύ καταστάσεων στις οποίες το σύστημα 1, το σύστημα 3 ή το σύστημα 4 έχει επιλεγεί ως το σύστημα που πρέπει να εφαρμόζεται για την αντίδραση στη φωτιά, ο μόνος τρόπος ενέργειας είναι να γίνεται παραπομπή σε διαφορετικές υποοικογένειες προϊόντων. Οι εν λόγω διακρίσεις θα πρέπει επίσης να είναι σαφείς και μη επιδεχόμενες αμφισβήτηση και δεν θα πρέπει να αποκλείουν οποιεσδήποτε υποοικογένειες ολόκληρης της οικογένειας προϊόντων που καλύπτονται από την απόφαση, όπως ορίζεται στο παράρτημα.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Το σχέδιο απόφασης συζητήθηκε κατά τη συνεδρίαση της συμβουλευτικής ομάδας για τα δομικά προϊόντα (στο εξής η ΣΟ) στις 14 Ιουνίου 2016, ακολούθησε γραπτή διαβούλευση με εμπειρογνώμονες και συζητήθηκε εκ νέου στη συνεδρίαση της ΣΟ στις 9 Δεκεμβρίου 2016, την οποία επίσης ακολούθησε γραπτή διαβούλευση με εμπειρογνώμονες από τις 25 Νοεμβρίου 2016 έως τις 16 Ιανουαρίου 2017. Στη συνέχεια, το σχέδιο απόφασης συζητήθηκε κατά τη συνεδρίαση της ΣΟ στις 3 Οκτωβρίου 2017, της οποίας προηγήθηκε προπαρασκευαστική συνεδρίαση εμπειρογνωμόνων διορισμένων από τα κράτη μέλη και άλλων ενδιαφερόμενων μερών στις 2 Οκτωβρίου. Τέλος, το εν λόγω σχέδιο πράξης υποβλήθηκε για γραπτή διαβούλευση με τους εμπειρογνώμονες από τις 3 έως τις 17 Οκτωβρίου 2017, ενώ ταυτόχρονα πραγματοποιήθηκε έρευνα (έως τις 30 Νοεμβρίου 2017) για τους λόγους αστοχίας των εν λόγω προϊόντων. Πριν από τις ενέργειες αυτές, δόθηκε η ευκαιρία σε όλα τα κράτη μέλη να ορίσουν εμπειρογνώμονες για να συμμετάσχουν. Πέρα από τους εν λόγω εμπειρογνώμονες, στη διαβούλευση συμμετείχαν και άλλα εξωτερικά ενδιαφερόμενα μέρη. Τα έγγραφα που συζητήθηκαν στο πλαίσιο της ΣΟ και υποβλήθηκαν για τη γραπτή διαβούλευση διαβιβάστηκαν ταυτόχρονα στο Ευρωπαϊκό Κοινοβούλιο και το Συμβούλιο, όπως προβλέπεται στο έγγραφο κοινής αντίληψης για τις κατ’ εξουσιοδότηση πράξεις. Οι παρατηρήσεις που υποβλήθηκαν στο πλαίσιο αυτό ελήφθησαν υπόψη κατά την εκπόνηση του τελικού σχεδίου της παρούσας πράξης για τη διυπηρεσιακή διαβούλευση. 
            
            
               Δημοσιεύθηκε για ενημέρωση του κοινού στη διαδικτυακή πύλη για τη βελτίωση της νομοθεσίας από 14 Δεκεμβρίου 2018 έως 11 Ιανουαρίου 2019 και κοινοποιήθηκε στον ΠΟΕ από 18 Δεκεμβρίου 2018 έως 16 Φεβρουαρίου 2019· έξι ενδιαφερόμενα μέρη υπέβαλαν παρατηρήσεις. Οι παρατηρήσεις αφορούσαν την έλλειψη σαφούς ορισμού για το πεδίο εφαρμογής της πράξης σχετικά με τα καλυπτόμενα προϊόντα, τη διαφωνία με το προτεινόμενο σύστημα αξιολόγησης και επαλήθευσης της σταθερότητας της επίδοσης (AVCP), την πιθανότητα θετικής/αρνητικής αξιολόγησης κατά τη δήλωση της επίδοσης του προϊόντος, την έλλειψη πληρότητας της διατύπωσης στον πίνακα 1, εκτός αν αποσκοπεί στη διαφοροποίηση της παρούσας πράξης από τα προϊόντα που καλύπτονται από το πρότυπο EN 1090, και την έλλειψη πληρότητας σχετικά με την αντίδραση στη φωτιά. Καμία παρατήρηση δεν θεωρήθηκε συναφής, καθώς το πεδίο εφαρμογής ορίζεται με επαρκή σαφήνεια, η επιλογή του συστήματος AVCP βασίζεται στα στοιχεία που συγκεντρώθηκαν, η πιθανότητα θετικής/αρνητικής αξιολόγησης αποτελεί μέρος της διαδικασίας τυποποίησης (επομένως δεν έχει σχέση με την κατ’ εξουσιοδότηση πράξη), ο πίνακας 1 πράγματι κάνει διάκριση μεταξύ των κιγκλιδωμάτων που δεν επηρεάζουν τη δομή και εκείνων που καλύπτονται από το πρότυπο EN 1090, και τέλος ο τρόπος αντιμετώπισης της αντίδρασης στη φωτιά ανταποκρίνεται σε ό,τι απαιτείται ήδη από ορισμένα κράτη μέλη. Κατά συνέπεια, η Επιτροπή αποφάσισε να μην τροποποιήσει το σχέδιο της πράξης.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Σύμφωνα με τo άρθρο 28 παράγραφος 2 και το άρθρο 60 στοιχείο η) του κανονισμού (ΕΕ) αριθ. 305/2011, τα συστήματα αξιολόγησης και επαλήθευσης της σταθερότητας της επίδοσης των δομικών προϊόντων, όπως ορίζονται στο παράρτημα V του κανονισμού (ΕΕ) αριθ. 305/2011, καθορίζονται με κατ’ εξουσιοδότηση πράξεις της Επιτροπής, που εφαρμόζονται σε ένα συγκεκριμένο προϊόν, μια συγκεκριμένη οικογένεια προϊόντων ή ένα συγκεκριμένο ουσιώδες χαρακτηριστικό, λαμβάνοντας υπόψη τις παρατηρήσεις που προβλέπονται στις εν λόγω διατάξεις.
            
            
               Κατά τον καθορισμό των συστημάτων AVCP, σύμφωνα με το άρθρο 28 παράγραφος 2 του κανονισμού (ΕΕ) αριθ. 305/2011, η Επιτροπή πρέπει να επιλέγει τα λιγότερο επαχθή συστήματα που συνάδουν με την εκπλήρωση όλων των βασικών απαιτήσεων δομικών κατασκευών. Σύμφωνα με το άρθρο 60 στοιχείο η) του κανονισμού (ΕΕ) αριθ. 305/2011, αυτό γίνεται σε συνάρτηση με τον αντίκτυπο του προϊόντος στην εκπλήρωση των εν λόγω απαιτήσεων κατά τη διάρκεια της αναμενόμενης διάρκειας ζωής του. 
            
            
               Η απόφαση συνάδει με την αρχή της αναλογικότητας. Για τους λόγους αυτούς, η απόφαση αναμένεται να εξυπηρετήσει τα συμφέροντα του κατασκευαστικού τομέα στο σύνολό του.
            
            
               ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ
            
            
               της 14.3.2019
            
            
               για τη συμπλήρωση του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚH ΕΠΙΤΡΟΠΗ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου
                  2
               , και ιδίως το άρθρο 28 παράγραφος 2,
            
            
               Εκτιμώντας τα ακόλουθα:
            
            
               (1)Κατάλληλη απόφαση για την αξιολόγηση και την επαλήθευση της σταθερότητας της επίδοσης των κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή, δεν υπάρχει. Επομένως, είναι αναγκαίο να καθοριστεί ποια συστήματα αξιολόγησης και επαλήθευσης της σταθερότητας της επίδοσης είναι εφαρμοστέα για τα κιτ κιγκλιδωμάτων και περιφράξεων.
            
            
               (2)Με βάση την εμπειρία από τη συμπεριφορά των εν λόγω προϊόντων κατά τη διάρκεια της ζωής τους, όπως περιγράφεται στην έρευνα που διενεργήθηκε σχετικά με τους λόγους αστοχίας των εν λόγω προϊόντων, η αξιολόγηση της επίδοσής τους όσον αφορά όλα τα ουσιώδη χαρακτηριστικά, εκτός από την αντίδραση στη φωτιά, θα πρέπει να πραγματοποιείται από τον κατασκευαστή πριν από τη διάθεση του προϊόντος στην αγορά. Τα πιο επαχθή συστήματα δεν είναι απαραίτητα. Για την επίδοση όσον αφορά την αντίδραση στη φωτιά, η επιλογή των συστημάτων 1, 3 ή 4 πρέπει να θεωρηθεί κατάλληλη με παραπομπή σε διαφορετικές υποοικογένειες προϊόντων,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η παρούσα απόφαση εφαρμόζεται στα κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή.
            
            
               Άρθρο 2
            
            
               Τα κιτ κιγκλιδωμάτων και περιφράξεων που αναφέρονται στο άρθρο 1 αξιολογούνται και επαληθεύονται όσον αφορά τη σταθερότητα της επίδοσης σε σχέση με τα ουσιώδη χαρακτηριστικά τους σύμφωνα με τα συστήματα που καθορίζονται στο παράρτημα.
            
            
               Άρθρο 3
            
            
               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες, 14.3.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 88 της 4.4.2011, σ. 5.
               
               
                  
                     (2)
                  
                        ΕΕ L 88 της 4.4.2011, σ. 5.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               ΣΥΣΤΗΜΑΤΑ ΑΞΙΟΛΟΓΗΣΗΣ ΚΑΙ ΕΠΑΛΗΘΕΥΣΗΣ ΤΗΣ ΣΤΑΘΕΡΟΤΗΤΑΣ ΤΗΣ ΕΠΙΔΟΣΗΣ
            
            
            
               Πίνακας 1
            
            
               Για όλα τα ουσιώδη χαρακτηριστικά εκτός από την αντίδραση στη φωτιά
            
            
            
                     
                        Προϊόντα και χρήση για την οποία προορίζονται
                     
                  
                  
                     
                        Εφαρμοστέο σύστημα
                     
                  
               
                     
                        Κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή. 
                     
                  
                  
                     
                        4
                     
                  
               
            
               Πίνακας 2
            
            
               Μόνο όσον αφορά την αντίδραση στη φωτιά
            
            
            
                     
                        Προϊόντα και χρήση για την οποία προορίζονται
                     
                  
                  
                     
                        Υποοικογένειες προϊόντος
                     
                  
                  
                     
                        Εφαρμοστέο σύστημα
                     
                  
               
                     
                        Κιτ κιγκλιδωμάτων και περιφράξεων που προορίζονται να χρησιμοποιηθούν σε δομικές κατασκευές με αποκλειστικό σκοπό την πρόληψη των πτώσεων και δεν υποβάλλονται σε κατακόρυφα φορτία από τη δομή.
                     
                  
                  
                     
                        Προϊόντα στα οποία ένα σαφώς προσδιορίσιμο στάδιο της διαδικασίας παραγωγής επιφέρει βελτίωση της αντίδρασης στη φωτιά (π.χ. μέσω της προσθήκης επιβραδυντικών πυρκαγιάς ή μέσω του περιορισμού των οργανικών υλικών).
                     
                  
                  
                     
                        1
                     
                  
               
                     
                  
                  
                     
                        Προϊόντα για τα οποία ισχύει ευρωπαϊκή νομική βάση για την ταξινόμηση της απόδοσής τους όσον αφορά την αντίδραση στη φωτιά χωρίς δοκιμές.
                     
                  
                  
                     
                        4
                     
                  
               
                     
                  
                  
                     
                        Προϊόντα που δεν ανήκουν στις άλλες υποοικογένειες. 
                     
                  
                  
                     
                        3